mteb/NusaParagraphEmotionClassification huggingface dataset:
Wong sing ate maju nang panggun kanggo pertunjukan utowo konses kadang iku wedi ambek sing jenengen demam panggung. Nah perkoro sing marakno demam panggung iku ono pirang-pirang sing ancene iku gelek dialami wong sing kenek demam panggung. Contone perkoro sing marakno wong kenek demam panggung yaiku ora mangan, lapoo iki termasuk dadi perkoro sing marakno wong demam panggung? mergane wong sing lesu iku mesti ora iso fokus kanggo mikir akhire iso dadekno pikiran kotong. Terus kurang istirahat yo termasuk salah sijini perkoro sing marakno wong kenek demam panggung polahe wong sing kurang istirahat biasane ngerasakno pegel kabeh ambek garai ora semangat terus akhire ora iso fokus.
Roso wedi pas ate dioperasi ancene mesti gelek kedaden, terus iku yo termasuk perkoro sing wes lumrah ae kedaden nang endi-endi, masio iku tentara, ambek jendral barang nag wes ate ngadepi operasi iku yo lumrah. Opo maneh operasine maeng nag durung iso dipastekno pirang persen hasil apike yo tambah garai wong sing ate operasi wedine megilan. Yo masio wedi nag ancene wes iso diperkirakno hasile apik iku maeng ancene gede yo ora masalah janji iku maeng wes iso ambek kenek dipastekno. Tapi sing garai wong wedi kan hasil elek teko operasi maeng. Mangkane akeh wong sing keweden nag operasi yo polahe iku maeng.
Biyen pas aku isek cilik, aku karo koncoku iku mesti dolanan layangan sampek ora ngerti waktu. Nah pas salah siji dino, koncoku iku bagian nyeret bolae, terus saking senenge deke iku sampek ora ngerti nag ngidake taek, pas mandek ambek pas layangane mumbul duwur bocahe lagek ngerti nag sikile iku maeng ngidake telek, nah sak durunge deke ero deke iku keroso nag sikile iku pliket-pliket piye ngunu jarene, tapi ora digatek soale nyekeli bolae layangan. Dadi deke ngertine iku pas manjer layangan ben ora atek nyekeli. Nah pas iku deke lagek ngerti teko ambune sing slenting-slenting ora enak gak karoan. Terus bocahe ngomong nag sak umur-umur lagek pisan iku tok ngitaki taek.
Ning agama Islam, getih kuwi wis diharamake. Babagan iki wis dibahas ning surat Al-Maidah ayat 3 lan uga diperkuat saka kajian para ulama babagan kenapa getih kuwi diharamake. Getih sing dimaksud yaiku kabeh jenis getih. Islam ngelarang umat kanggo mangan panganan sing nggilani kaya getih lan uga kewan sing bisa marai jijik. Nanging, ana alesan liyane kaya penyakit lan uga ora ana khasiat sing pasti amarga getih kuwi uga nggawa racun sing wis disaring, dadi mestine ya akeh zat elek sing digawa getih kuwi. Amarga kuwi, awak dhewe sebagai umat muslim kuwi kudu bisa njaga apa sing dipangan amarga kuwi ngaruh banget marang ibadah.
Dino iki Prabu dijaluki tulung gawe nggenteni koncone sing kebagian shift bengi. Kudune Prabu wes mari kerjo jam 6 sore, tapi de’e bakal kerjo lembur sampe tokone tutup jam 10 bengi. Sakjane de’e gak masalah, cuma mboh opo’o firasate gak enak pol. Tapi de’e berusaha gak ngurusi dan tetep njogo toko sambil hp an. Moro-moro onok wong klambenan ireng-ireng melbu dan Prabu ndeloke rodok wedi dewe. Opo maneh pas wong iku mandek ndek ngarep kasir terus njaluk udud. Guduk tuku, njaluk. Yo Prabu pura-pura goblok dan ngomong nek udude regane 20 ewu. Lah pas diomongi ngono, wong iku malah nodong lading sing marakno Prabu tambah ketar ketir. Wes ngono, wong iku nambah nyentak njaluk udud. Mergo de’e sek sayang karo nyawane, de’e langsung ngekeki udud iku mau, baru wong iku gelem mere teko toko iku. Rasane jantung wes kate coplok. Sakjane koyok ngono iku marakno de’e kudu ganti rugi sih. Tapi jarno ae, mending ganti rugi 20 ewu timbang nyawa melayang.
Heru kerja ning salah siji bengkel ning Jakarta. Heru iki kalebu salah siji pegawe sing sregep, nanging amarga sregep kuwi, dekne akeh sing ora seneng lan dadi akeh senior sing pengen dekne metu saka penggawean kuwi. Heru maune ora ngereken lan ora peduli amarga Heru pengen fokus kerja. Nanging Heru suwe-suwe ora nyaman amarga ning kantor kuwi, para senior kuwi sering ngewenehi anceman kaya arep ngeroyok Heru, barang-barang ning loker kerjane uga tau dibuang lan meh dibong. Banjur Heru langsung nggolek penggawean liya lan metu saka gawean kuwi amarga Heru mikir yen kuwi dadi salah siji bentuk premanisme ning panggonan kerja.
Awak dhewe kerep ngeroso gagal, nanging awak dhewe sebenere ora tenanan gagal. Peraan kui iso muncul mergo awak dhewe sifat sing perfeksionis. Wong sing perfeksionis kui ora bakal ngeroso puas sak durunge opo sing digarape durung sesuai karo bayangane. Biasane wong sing koyo ngono kui, garap opo kui gateke sak ben detaile. Nanging sing perfeksionis kui lali yen opo sing digarap kui ora iso sepenuhe apik, mesthi ono kurange. Ditambah karo sifat dasar menungso sing ora puas karo opo sing diduweni. Padahal, garapan sing ono salahe kui ora mesthi apik. Selama garapan kui isih iso dienggo utowo isi sesuai standar kebutuhane, garapan kui isi layak dienggo.
Taun 2019, aku melu salah sawijining program pengabdian ning kampus sing kerja sama karo kementrian. Program KKN iki diadakake ning Bengkulu. Pembentukan tim iki ana ning wulan Januari amarga pemberangkatane wulan Agustus. Ning tim kuwi, aku dadi koordinator sub-unit. Akeh program sing migunani kanggo masyarakat, yaiku program kesehatan, pendidikan, uga akeh program liyane sing ndukung kemajuan lan industri kanggo masyarakat. Program iki bisa marai pemerintah bisa ngerti keadaan wargane kaya apa lan kira-kira bantuan apa sing cocok kanggo masyarakat. Sak rampunge program, unitku nggawe video dokumentasi sing dilombakake. Video kuwi isine dokumentasi kegiatan lan sing ngadakake kampus. Saka lomba kuwi, unitku menang juara 1 lan tambah semangat ngabdi kanggo masyarakat.
Biyen pas isek sekolah nang SMP, koncoku sing biasane dolanan ambek aku mesti gelek turu nang jero kelas nag wayae awan. Masio iku ono gurune mesti nag wes jam suwelas mesti turu. Mangkane deke iku gelek tak sentili ben ora turu, soale nag konongan gurune ambek bocah sak kelas kan yo mesti diisin-isinno. Tapi pas dino iku paling deke apes, soale pas deke ngantuk iku pas aku ijin metu soale wetengku loro. Mari ngunu pas balik nang kelas deke wes diguyu bocah akeh polahe konangan turu pas diterangno gurune maeng. Opo maneh pas wayai pelajaran sejaran sing ancene enak gawe turu awan soale isine materine akeh-akehe cerito.
Rasa penyesalan sing dirasakno ben uwong iku pasti onok penyebabe. Penyebab teko iku pun yo macem-macem. Di antara akehe penyebab, iki beberapa penyebab e awakmu ngerasakno penyesalan. Siji, mentingno ego dewe. Terkadang pas awak dewe milih keputusan, gak atek mikirno wong liyo, dan iku berpotensi marakno nyesel ndek akhir. Loro, lali nek seneng karo sedih iki onok porsine dewe dan bakal teko silih berganti. Menungso iku gak mungkin terus bahagia, pati bakal onok ngeroso sedihe, salah sijine yo nyesel iku mau. Telu, ndalani urip sesuai standare wong liyo. Nek wes ngono, awakmu tambah suwe tambah terbebani dewe dan awakmu bakal nyesel soale gak dadi dirimu dewe. Papat, banding-bandingno awak dewe karo wong liyo. Limo, lali nek onok Allah sing wes ngatur kabeh.
Awak dhewe kudu tetep seneng nalika ono koncone dhewe sing ketompo neng kampus favorit senadyan awak dhewe ora entuk kesempatan kui. Mergo kui, koncone awak dhewe. Arep koyo piye wae, awak dhewe tetep kudu seneng pas koncone dhewe seneng. Konco kui wong sing bakal ono pas wektu seneng lan abot awak dhewe. Misale, mergo kui, awak dhewe ora kancanan meneh. Iso wae awak dhewe sing rugi. Konco kui iso wae bakal ngewangi awak dhewe neng kesempatan liyane lan ora bakal ngecengi awak dhewe pas lagi ora bejo koyo ngono kui. Yen awak dhewe ninggalke konco kui, awak dhewe ora bakal entuk kesempatan diewangi kui. Padahal iso wae, bantuan seko dee sing iso nuntun awak dhewe neng kampus impian.
Nalika wis umur tuwa ngene lagek kerasa yen olahraga kuwi akeh banget manpaate. Salah sijine kanggo njaga supaya awak tansah seger waras. Bu Denok ngerasa getun amarga biyen pas isih enom dheweke wegah olahraga lan milih kanggo turu wae. Saiki pas rada tuwek, dheweke lagi kerasa yen awake luwih gampang pegel, luwih gampang ndase ngelu, lan liyane. Bu Denok uga luwih gampang ngantukan senajan isih jam 7 bengi. Ning putune Bu Denok kandha supaya padha sregep kanggo olahraga senajan mung mlaku ngubengi latar omah mbuh ping pira wae ora apa-apa. Iku mana luwih apik amarga bisa nggarai awak obah terus tinimbang turu thok.
Babakan keamanan ning kos iki salah sawijine masalah sing isih wae dibahas. Kamangka, saiki akeh kos sing luwih ketat karo penghunine amarga kudu njaga keamanan lan kenyamanan penghuni liyane ning kos kuwi. Penjaga kos nggawe aturan sing akeh amarga ora pengen kejadian barang ilang ning kos kaya laptop lan elektronik amarga bocah kos kadang kurang waspada lan nduwe kesibukan banjur lali karo keamanan barang-barange. Amarga kuwi, yen kanca-kanca isih ngekos, ayo njaga keamanan kos kaya ngunci kamar lan gerbang ben ora ana wong kang mlebu lan metu sak penake. Kudu ngelaporake barang kos apa wae sing digawa kanggo jaga-jaga keamanan karo penghuni kos liyane.
Kerja ing kantor iku pancen ana wae cobaane. Kadhang nalika kene dikongkon karo bos golek ide kanggo kegiatan, kene wis nyepakna ide iku kanti mateng banget. Nanging ora sithik wong sing pengin golek rai ing bos lan akhire nyolong idene kene. Supaya kene ora kecolongan nalika nggawe ide bisa ngelakoni cara lan tips iki. Nomer siji, sampekna ide iku mung nalika ing rapat bareng. Ora perlu koar-koar ing wong liya babagan idemu iki supaya wong liya ora duwe kesempatan kanggo nyolong ide. Noner loro, ora perlu emosi nalika idene kene wis dicolong. Amarga kene iku sing duwe ide iku. Dadine misale ide utamane dicolong, kene isih bisa ngembangake ide kanti ngubah sudut pandang.
Pas aku cilik, aku tau gilo delok mukokanku dhewe. Wektu cilik kui aku kerep dolanan gelembung. Pas lagi neng taman cerak omah, aku tau ditukoke dolanan gelembung kui. Nanging aku luwih kerep neng omah, dadi ibuku gaweke aku dolanan kui dhewe. Ibuku gawe pirantine nganggo sedotan sing ditukuk lan banyu sabune nganggo sabun cuci piring sing ono neng omah. Sabun cuci piringe kui wernone ijo. Mergo wernone apik,  sabun sing ono neng piranti kanggo gawe kelembung kui tak emut. Jebul rasane ora enak. Mergo eneg karo rasane, aku mukok lan werno mukokan ijo koyo werno sabune. Deloke kui, aku langsung mukok meneh mergo soyo ngeroso jijik.
Jaman saiki, akeh bocah sing kena tekanan mental amarga gagal utawa ditolak mlebu perguruan tinggi. Keadaan iki sing marai tambah akeh bocah sing kena depresi ning usia enom. Tekanan iki ora mung saka kondisi kampus lan keadaan sing ora bisa diprediksi, salah sawijine ya saka wong tuwa sing kepengenane ora ndelok keadaan anake. Wong tuwa kadang maksa kepengenane nang anake nanging ora ndelok kemampuan anake. Kamangka akeh sing kena tekanan batin lan dadi lara. Amarga kuwi, yen awak dhewe weruh ana kejadian kaya kuwi, awak dhewe kudu nyemangati bocah sing arep ujian kuwi ben bisa tetep semangat ngadepi pacobaning urip.
Sak durunge mati, ben uwong iku pasti bakal ngelewati fase sekarat. Nang fase iki, bakal onok perubahan sing onok nang awakmu sak durunge mati. Siji, awak dadi lemes. Wong sing nang fase iki, ngelakoni aktivitas opo ae, termasuk aktivitas sing enteng, bakal cepet lemese. Loro, linglung terus cemas. Rasa cemas iku mau muncul moro moro ngono ae, gak onok sing ngaiti. Telu, gangguan nang pirang bagian awak. Hal iki mergo tubuh bakal mateni ‘mesin’ e. Biasane dimulai teko nuruno sirkulasi darah sing dikirimno nang anggota gerak. Makane tangan ambek sikil bakal keroso anyep nek wong lagi sekarat. Papat, pernapasan dadi gak normal. Penurunan aliran darah mau bakal ngaruh nang kemampuan bernapas. Limo, perubahan werno kulit. Biasane bakal berubahe dadi luwe peteng terus kusem. Enem, penurunan kemampuan sistem saraf. Biasane wong sing sekarat iku sek sadar, tapi gak responsif. Terakhir, kuping dadi indera terakhir sing berfungsi. Makane wong sing sekarat iku sek isok ngerungokno mbasio wes gak isok ngerespon.
Aku tau salah ngundang wong pas lagi dadi pranata cara neng acara nikahane koncoku. Koncoku sing nikahan iki koncoku SD lan konco SMA-ku. Awak dhewe ora patio cerak pas isih SD, nanging aku ngeroso ngerti sopo wae konco SDne. Pas lagi basi-basi karo para tamu nikahane koncoku, aku delok wong sing mirip banget karo konco cerake koncoku pas SD. Terus tak takon-takoni perkoro jaman SD biyen. Wis suwe ngobrol, jebul dheweke lagi ngomong yeng dheweke kui dudu konco SDne penganten pria. Aku langsung dadi isin. Aku langsung mlayu neng mejo prasmanan, nakon-nakoni wong sing arep jupuk panganan. Tekan acarane rampung kui, rasa isine ora ilang.
Film horor kui ora iso awak dhewe gawe awak dhewe kaget utowo ngeroso wedi yen ora ono musik sing dukung. Jajal iling-iling meneh, adegan film horor sing menurutmu paling seram. Terus, Sampeyan delok meneh kui nanging ora nganggo swara. Mesthi adegan kui ora semedeni sing sak durunge. Setan-setan utowo demit-demit sing ono neng layar perak kui mung karakter sing ora nyata. Awak dhewe uga mesthi sadar yen demit neng kono diperan karo wong sing dandan. Opo meneh dandanane lan latare ora digawe medeni, film kui bakal adoh seko kata medeni. Yen ora musiki, adegan film kui ora ngabangun keteganan jadine dadi ora medeni.
Wong sing lagi sekarat kui butuh pitulangan seko awak dhewe sing isih sehat. Dokter iso ngewangi dheweke mulihke kesehatane. Dokter iso ngilangi utowo ngurangi rasa lara sing dirasake. Nanging dokter kui, ora iso ngewangi opo-opo neng masalah psikise. Wong sing lagi sekarat kui kondisi mentale keganggu banget. Dheweke ngeroso wedi bakal mati luwih disik timbange wong-wong liyane. Dheweke uga ngeroso kuwatir bakal ninggalke wong-wong sing dheweke sayang lan karire. Dheweke ngeroso durung siap kanggo ninggalke donyo iki. Isih ono sing dheweke arep lakoke. Dheweke ngeroso gawe seneng wong-wong sing selama iki wis berjasa neng uripe. Makane kui, wong sing sekarap butuh pitulungan wong-wong sing cerak karo dhewe, supoyo pikirane luwih ayem.
Uwong nag wetenge loro mesti iso ae mutah-mutah nag dicampuri ambek ono mbunek-mbuneke. Nah sing jenenge mutahan iku roto-roto iso marakno wong sing masi utowo sing delok iku jijik ambek jember mergo opo sing diwasi iku maeng termasuk barang sing rusoh utowo jemberi. Opo maneh nag sampek kenek yo tambah jengkelno mergo ambune iku ora enake pol. Lah lagek delok ae wes jijik yo opo nag sampek jemok utowo kenek yo tambah mangkelnoe pol. Nah nag ancene wong iku maeng jemberi utowo jijikan yo palang ora atek masi, mergo nag masi biasane iku iso ketularan muta polahe nang pikirane iku termasuk penyakit sing paling digetingi.
Jaman biyen, aku kerja ning kantor media lan sering lembur wayah bengi. Yen lembur iki biyasane rame-rame amarga gawean iki proyek gedhe. Amarga aku sing bagian akhir lan kanca-kancaku wis mulai cuti akhir taun, aku ditinggal dewean ning kantor. Aku wis ning kantor wiwit isuk lan miturut jadwal, aku bakal balik jam 9 bengi. Aku ngerasakake hawa sing ora kepenak amarga singup lan uga suasana kantor sing biyasane rame, saiki dadi sepi banget. Aku dadi wedi ana wong sing ana niatan elek senajan ning lantai isor ana para satpam sing lagi kumpul kanggo jaga gedung. Banjur aku nelpon kanca-kancaku ben ora ngerasa sepi, ya pancen ngobati rasa sepi iki nanging tetep wae aku merinding yen dewean.
Siaga bencana sing bisa dilakoni ning omah iki penting banget. Akeh wong sing kelangan barang, harta, lan uga nyawa amarga kondisi sing kurang siap. Kanggo wong sing slamet ning pengungsian, mesti ana dokumen sipil sing kudud diurus yen seumpama ilang lan kuwi mesti ruwet banget. Ning ilmu siaga bencana, dokumen penting kaya KK, KTP, Akta, Ijazah iki dadi dokumen sing penting kanggo diamanke. Kamangka kuwi, sak durunge bencana ayo nyiyapake tas siaga bencana sing isine uga ana dokumen-dokumen iki. Dokumen penting iki uga penting kanggo ngurus omah lan tanah sing kena amarga bencana alam. Dokumen kuwi uga bisa dinggo nggolek keluarga sing ilang amarga bencana iki.
Perkoro sepele koyok salah melebu WC ae iku yo iso dadekno perkoro sing ngisine uwong. Nah sing garai isin maeng asline ora kok mergo perkoro salahe maeng, tapi mergo lingkungan utowo keadaan sing ono nang pinggire WC maeng,  nag ancene iku maeng sampek ramene megilan keadaane sing ono nang pinggire WC maeng, yo jelas isine megilan, tapi nag ancene ora sepiro rame utowo sepi yo ora masalah. Nah sing jenenge salah mlebu WC iku termasuk perkoro sing ancene ora disengojo ambek menungso ngalkoni perkoro iku maeng, dadi ora masalah asline iku salah opo ora, soale sing jenenge salah iku asline wes lumrah utowo biasa kedaden nang menungso.
Ning Indonesia iki layanan pendidikan kanggo siswa sing kurang mampu dadi salah siji masalah sing ora ana uwise kaya benang sing mbulet. Kawicaksanane pemerintah kaya ngewenehi Kartu Indonesia Pintar lan asuransi kanggo wong sing kuran mampu iki uga kerasa kurang efektif lan malah ninggalake akeh penggaweyan kaya akehe wong kang pengen didaftarake malah marai kas negara uga anjlok lan inflasi. Nanging para pemerintah iki ora bisa ngatasi nganggo cara sing cepet uga manjur kanggo kesejahteraan rakyate. Proyek sing akeh iki uga ngundang korupsi. Kamangka, kepercayaan masyarakat marang petugas pemerintahan iki mudhun drastis amarga cara kerja sing elek lan ora ngewenehi imbas apa-apa.
Aku entuk piala pertamaku kui pas SMP. Piala kui penghargaan mergo aku entuk biji 10 neng mata pelajaran matematika pas Ujuan Nasional. Pialane kui cilik seko plastik. Wernone kuning keemasan, mengkilap. Neng duwure ono logo sekolahanku, SMP 15. Neng ngisore ono jenengku lan ono tulisan "Biji Paling Duwur 10,00 Bidan Studi Matematika". Aku isih iling banget piye rasane pas nyekel piala kui. Seko bangku, aku diceluk munggah panggung. Panggunge kui werno biru, ora duwur-duwur banget, neng ngisor tendo sing uga werno biru. Pas kui, sing ngewehi pialane kui guru matematikaku. Aku nyekel piala kui rodo gemeter. Ono rasa ora percoyo entuk penghargaan koyo ngene. Bar kui, wong-wong podo tepuka tangan. Aku makin merinding. Aku lagi ngerti oh ngene toh rasane disoraki.
Aku duwe adi sing umure ora adoh seko aku. Pas dheweke, ulang taun aku arang ngewehi kado opo meneh gawe acara ulang taun kejutan kanggo dheweke. Pas dino ulang taune, dheweke tau muring-muring neng aku. Dheweke kui pengen ulang taune kui dirayake. Dheweke pengen ngerasa kaget lan nangis mergo terharu delok hadiah utowo acara sing diadake kanggo dheweke. Dheweke pengen acara ulang taune kui diadake neng omah. Omahe kui dihias anggo balon-balon werno iteng karo abang enom. Wong sing diundang neng acara-acarane konco-konco cerake dheweke kabeh. Mengko pas dheweke teko, dheweke disambut karo konveti. Dheweke uga pengen kue ulang taun sing ono telung tingkat lan rasane stroberi. Trus neng akhire, adiku ngomong yen aku ora iso gawe acara sing koyo ngono paling ora dheweke ditokoke tiket konsere Black Pink.
Pas aku SMP tau wedi ambek bocah sing gundul nang kelasku polahe gelek ngancem aku nag ora ngerjakno PR'e deke. Nah deke oleh ngancem iku karu gleto endas sing dadekno ngelu. Nah gleto iku koyok nutuk endas gowo tangan tapi oleh nutuh iku gowo tekukane driji sing atosi koyok watu. Dadi gletonan iku biyen mesti paling sing diwedeni ambek bocah-bocah. Tapi aku sing wedi terus akhire pegel. Terus, aku nantang deke dadi jotos-jotosan sing dadekno sak kelas rame. Tapi polahe aku saking mangkele ambek deke, akhire deke tak jotosi sampek ketehen terus raine iku bonyok kabeh. Guru-guru sing ngerti iku, langsung nyeluk aku terus aku ora oleh mlebu sampek telong dinoan.
Wong ngetut iku asline ora isin. Tapi ono ae sing isin mergo ngentut nang panggonan rame utowo umum. Nah sing garai isin iku maeng ora kok mergo entute, tapi mergo keadaane sing iso marakno wong sing ngetut iku iso isin, contohne ngentut nang panggonan sing ancene iso marakno wong iku maeng isin, yoiku pas kumpulan utowo pas acara sing ancene penting. Terus ono maneh yoiku nag sampek entut iku munih bangete megilan sing akhire marakno wong sing ono nang pinggire iku maleh kringi ambek entute maeng. Nah nag sampek koyok ngunuku mesti iso dadekno wong sing ngetut iku isine pol mergo iso ae dianggep wong sing kringi ambek entute maeng koyok wong koproh.
Misale awak dhewe daftar kerjo barang karo koncone dhewe. Nanging akhire kui, koncone dhewe sing keterimo, awak dhewe ora. Awak dhewe ora oleh dadi ora seneng karo koncone dhewe. Koncone dhewe kui ora salah. Akeh alasene kenopo awak dhewe ora ketompo neng gawean kui. Sing kesiji, mungkin awak dhewe kui wis layak kerjo neng kono nanging ono wong sing luwih cocok wae gawe kerjo neng kono. Sing keloro, berkas sing ditompo HR kui keakehan. Dheweke ora iso delok siji-siji kanthi detail kabeh lamaran sing mlebu. Mungkin, awak dhewe salah siji berkas sing diliwati kui mau. Sing ketelu, pas neng tahap wawancara, awak dhewe ora iso ngekei kesan sing kuat kanggo pewawancarane.
Pas limang ulan wingi tepake sekitar ulan Juli iku aku gelek muleh soale akeh urusan sing ancene kudu diarekno. Nah pas nang bis mesti campur ora karoan ono sing ambu keringet, ambu entut, ambek sembarang-barang. Wkatu iku ono mbak-mbak sing nang ngarepku tapi baris ise kiwo iku moro-moro mutah-mutah. Nah wong sing nang pinggire iku tak delok raine koyok mangkel. Padal sing jenenge mutah-mutah nang kendaraan iku ora enake pol. Mangkane Sak jane yo kudu ngerti ngunuku. Yo wong sing mangkel iku maeng ketokane iku koyok jijike pol ambek ngunuku, yo ancene se delokane wonge koyok wong kota terus koyok ora tau numpak bis dadi delok perkoro ngunuku koyok jembere pol.
Aku melas karo bocah sing urip karo simbahe kuwi. Jenenge Mila. Mila wis ditinggal wong tuwane wiwit bayi. Ora merga seda, nanging ya amarga wong tuwane pegatan. Amarga pegat iki, Mila dititipake marang simbahe ben bapak lan ibune bisa nggolek dhuwit. Nanging wong tuwane Mila iki lali karo kewajibane. Bapak lan ibune Mila wis ora tau ngirimi dhuwit kanggo sekolah. Mila dadi korban pegatane wong tuwane. Miturut cerita wong kampung, wong tuwane Mila wis nduwe keluwarga dewe lan ora tau nglinguk marang Mila. Saiki Mila wis lulus kuliah lan wis kerja uga bisa mbiayai uripe simbahe. Nanging, Mila ya wes ora mikiri babakan kuwi lan milih nata uripe dewe.
Aku gilo banget delok idune neng dalan. Kok dilalahe, aku ono neng lingkungan sing wong-wonge kui kerep ngidu sembarang. Sangking jijike terus delok idu neng endi-endi, aku tekan dadi mangkel. Aku malah tekan apal idu-idu koyo opo sing tak temu neng dalan. Ono idu sing ketok cair. Idune kui mirip banget karo banyu. Biasane wong sing ngidune koyo ngene iki, ora iso ngidu adoh. Idu sing jenis iki uga gampang ngilang. Sing keloro, idu sing oro kenthel. Wong sing jenis idune koyo ngene iso ngidu luwih adoh. Biasane idune iki kerep tak temuke neng tengah dalan. Idu sing jenis koyo ngoneki angel ilange. Bisane kudu ngenteni garing disik lagi resik pas keno banyu.
Yen awak dhewe iso sekolah, awak dhewe sak yogyane ora usah nyontek kanggo entuk biji sing apik. Yen awak dhewe ketauan nyontek kui, awak dhewe bakal ngeroso isin. Sing ngerasake isin, ora mung awak dhewe, nanging wong tuwane dhewe lan uga gurune dhewe. Wong-wong sing ngemong awak dhewe kui ngeroso gagal wis ngedidik awak dhewe. Dheweke podo kepengen awak dhewe kui dadi wong sing pinter. Nanging luwih seko kui, dheweke kepengen awak dhewe dadi wong sing jujur. Makne awak dhewe ora entuk nyontek pas lagi ujian. Sak liyone awak dhewe gawe isin wong-wong, awak dhewe uga ngerusak masa depane awak dhewe.
Pas wayah bakdo, aku arep ora tau mudik nganggo kendaraan pribadi, maksude nganggo nyetir dhewe nganggo mobil utowo montor. Biasane anggota keluarga sing liyo sing mudik neng kotaku. Nanging yen kudu mudik, aku biasane nganggo sepur. Aku ora ngebayangke yen kudu numpak kendaaran dhewe mudik. Wis perjalanane adoh, awak dhewe kudu sabar yen keno macet. Malah awak dhewe mesthi ngadepi macete kui. Nanging sing marake aku wedi kui yen keno kecalakaan pas mudik. Aku tau delok beritone neng TV. Korbane iso akeh lan ono sing isih cilik. Misale awak dhewe ngerti yen ono sing arep nabrak seko ngarep awak dhewe wis ora iso opo-opo. Soale wis ora ono celah kanggo awak dhewe.Kahanan dalan sing wis padet dadine malah macet.
Tawon kuwi salah siji kewan sing sensitif karo menungsa lan bisa nguber yen kerasa diganggu omahe. Nanging ya kadhang omah tawon iki ora katon lan nyelip ning pinggiran omah. Kamangka kuwi, awak dhewe kudu waspada amarga tawon iki dadi kewan sing paling lara yen ngentup lan uga bisa nguber. Ora mung siji, nanging uga sak rombongan, apa maneh yen golongan tawon ndhas lan tawon vespa sing awake gedhe uga yen ngentup bisa marai panas. Sing paling penting, awak dhewe saiki kudu paham yen omah kewan kuwi aja diganggu, yen arep ngeresiki uga kudu karo sing ahli ben ora ndadekake musibah marang awake dhewe.
Ngantri kuwi salah siji kebiyasaan sing angel nanging gampang dilakoni. Kebiyasaan ngantri kuwi nduduhake latar belakang keluwarga lan didikan. Nanging ning Indonesia iki isih ana wong sing ora kebiasa ngantri lan ora tertib kaya misale yen arep metu bioskop, wong kudune ngantri lan ngetutake barisan, nanging ana wong sing nerobos antrian banjur nabrak wong sing ana ning antrian kuwi. Kamangka, ngantri kuwi penting kanggo njaga ketertiban. Awak dhewe aja nganthi ngerusak ketertiban kuwi amarga nyerobot antrean kuwi uga padha karo njupuk hak wong liya kanggo oleh barisan ning ngarep. Awak dhewe uga kudu mbiyasakake ngantre iki ben lan uga ngelatih kesabaran ning antrean.
Liburan iki, aku dijaki koncoku melbu nang Guo sing panggone terpencil dan meh gak onok wong sing eroh. De’e penasaran karo isi sing onok nang Guo iku. Awale aku nolak soale aku wedi moro onok klowo. Soale kan biasane nang Guo iku akeh banget klowone, tapi koncoku tetep mekso dan bakal ngelindungi aku nek onok klowo. Akhire aku ngeiyani. Sesoke langsung awak dewe berangkat nang Guo iku. Dadakno temenan nang kono gak onok klowo, tapi akeh curute. Tapi tetep tak tahan ae lah. Aku gak sepiro fokus ndeloki sekitar soale fokusku mek gawe ngindari curut. Aku njarno koncoku kate lapo ae, pokok gak sampe adoh-adoh banget lah. Moro aku gak sengojo nyenggol sesuatu dan aku langsung kaget lah soale munine sampe nggema sak Guo. Pas tak jupuk barang opo sing logor, aku tambah kaget pindo. Tak sentrong nganggo senter, kagetku malah nambah maneh soale sing nang tanganku iki dadakno batu mulia sing wes langka banget dan dadi inceran akeh uwong.
Aku iku sering banget nggatekno wong-wong sing nyalahgunakno kekuasaan e gawe muasno nafsune dewe. Gak usah adoh-adoh, nang ranah masyarakat ndek sekitar omahku ae sek akeh sing ngelakoni hal koyok ngono. Misale, wong sogeh sing sak karepe dewe nuku tanah nggon e wong miskin sing dadi sumber pencaharian e iku. Nek wong miskin iku nolak, wong sogeh e bakal ngancem sing aneh-aneh. Aku iku yo kadang mbatin ambek wong-wong sing koyok ngono iku. Opo mereka iku gak wedi kenek karma yo. Soale kan sembarang kalir tindakan iku pasti onok timbal balik e. Gawe awakmu kabeh, ojok sembarangan gawe ngancem sopo ae nek tujuane mek muasno nafsumu tok, soale karma iku bakal marani awakmu kapan ae.
Saiki sing jenenge perkoro utang iku wes ono nang -endi-endi, opo maneh saiki utang iku wes digampangno ambek wong-wong sing ancene buka usaha gawe ngutangi uwong maeng. Nah ngunuku yo isek ono ae wong sing isin nag utange maeng konangan wong padal ngunuku yo ora perlu isin. Soale utang iku wes mesti ono nang endi-endi. Contohne wong usaha gede mesti duwe utang gede. Nah perkoro iku iso dadi perkoro sing ngisine nag ancene deke iku dadi pejabat gede terus dunyone iku sak pirang-pirang kok moro-moro utang. Nah iku lagek dadi perkoro sing ngisine. Tapi sak liyane iku yo ora masalah, mergo utang iku kang wes lumrah.
Kadang onok wong sing nggumun, lapo seh onok wong sing seneng banget mbari tuku barang teko duit tabungane. Padahal perasaan seneng iku mau wajar banget, gak onok sing perlu dirasa aneh. Perasaan senang sak marine tuku barang sing dipingini teko nabung iku valid banget. Opo’o? Siji, wong sing nabung iku wes akeh ngorbano hal liyane demi isok nabung. Mulai teko nahan jajan sampe gak dolen karo konco cek isok nabung. Loro, ben uwong sing entok barang sing disenengi iku pasti seneng banget, bah iku dikeki kado utowo tuku. Nek uwong wes isok tuku barang sing disenengi, terus tukune nganggo duit tabungane, wes pasti banget rasa senenge iku dua kali lipat, dan perasaan iku valid rek.
Misale awak dhewe wis tuwo lan urip dhewekan, awak dhewe kudu duwe pola urip sing sehat. Urip dhewekan kui perkoro sing paling awak dhewe wedeni pas wis tuwo sesok. Soale yen awak dhewe lara mengko ora ono sing jagani. Wong tuwo kui nek wis lara menurutku ngerepoti banget. Fungsi organ lan otote wis ora koyo pas dheweke isih enom. Contone kui yen wong tuwo tibo mungkin wae ora iso tangi dhewe. Dheweke butuh putilungane wong liyo utowo kudu nganggo alat bantu lan cekelan karo perobatan sing ono neng samping-samping. Padahal masalahe ora mung neng kono. Akeh perkoro sing ora iso diurus dhewe karo wong tuwo yen wis lara.
Duwe konco sing senengane nesu-nesu ora cetho kui malese banget. Kui koncoku kuliah. Dheweke kui tau seko kelas isuk kui wis ngedumel terus. Opo-opo dikomentari karo dheweke. Dosen sing biasane ketemu dianggep swarna ganggulah pas ngajar. Opo kursine kui dadi keroso keciliki. AC neng ruang kelas jarene panas banget, padahal suhune wis dimidunke tekan 18 derajat. Dheweke pokokmen ngoceh wae pas kui. Aku lan konco-konco liyane bingung, piye meneh kudu ngeladanine. Tekan kui wayah mangan awan, awak dhewe magan bareng neng kantin. Pas mlebu kelas meneh, dheweke dadi anteng. Oh saiki awak dhewe ngerti, koncoku kui ket mau isuki ngelih wae.
Nag ancene pengen ngetut terus ora garai isin, iku ono carane. Nah carane iku maeng gampang, yoiku ditokno gal saitik ben ora konangan wong akeh, tapi nag ancene rumongso ambune basin, yo kudu nang gagih mireh ben ora keroan wong akeh. Opo maneh nag ngentut nang panggonan umum kan enak ora gampang konangan polahe akeh wong sing ancene nang kono. Dadi nag ancene pengen ngentut yo ngentut ae, lapooh isin barang wong iku lo wes perkoro sing lumrah, mosok gak oleh ngentut, terus aturan sing nyeneni ora oleh ngetut yo ora ono. Mangkane ora atek isin nag ngetut. Soale nag diempet iku dadekno penyakit sing larang regane ambek tambanane.
Vonis iki nek nang KBBI iku artine putusan hakim pas nang sidang pengadilan sing onok kaitane ambek persengketaan ndek antara pihak sing maju nang pengadilan. Tapi tambah suwe kata vonis iki maknane dadi bergeser dadi putusan seseorang. Sing paling dikenal sisan iku vonis dokter. Vonis dokter iki diibaratno putusan dokter tentang penyakit sing dialami pasien. Putusan iki isok berupa diagnosis, kemungkinan waras ta gak, prognosis, utowo derajat abote suatu penyakit sing diderito pasien iku mau. Vonis dokter iku yo onok proses e, gak ujug-ujug ngevonis. Biasane pasien iku bakal diperikso, terus ngelakoni tes lab, ambek screening kesehatan sing liyane ben isok mutusno hasil penyakit sing diderito pasien.
Kabeh wong nag ono bencana alam mesti wedi, salah sijine bencana sing gelek kedaden nag wayai udan yoiku banjir. Bencana iki ancene gelek gedaden polahe bejate alam sing digawe menungso. Sebabe banjir iku maeng koyok akehe alas sing dibabati menungso terus ora ditanduri maneh, mari ngunu akehe sampah sing wes numpuk terus akeh kali sing ilang ambek dadi bangunan sing dadekno banyu ora iso mlebu nang lemah. Mari ngunu banjir iku pirang-pirang yaiku ono sing diarani banjir bandang, terus ono maneh sing jenenge banjir rob, terus ono sing banjir. Nah sing paling gelek kedaden yo banjir karo banjir bandang mergone wes akeh alas sing digunduli.
Yaopo perasaanmu pas ketrimo kuliah nang jurusan sing mbok senengi? Wes pasti seneng banget gak sih. Tapi onok siji sing kudu mbok gatekno, yaiku mulai ngoolek kabehane tentang jurusan nang kampus sing nompo awakmu iku. Tujuane cek awakmu gak lholak-lholok pas wes melbu kuliah pertama kali. Soale roto-roto opo sing engkok bakal mbok pelajari nang kampus iku bakal bedo banget ambek sing wes tau mbok pelajari nang SMA, dan roto-roto mahasiswa anyar akeh sing culture shock mergo iku. Terus cara pembelajaran nang ben kampus iku bedo-bedo tergantung akreditasine, dadi awakmu mulai nggolek-nggolek sisan tentang iku cek awakmu gak kaget nemen pas wes kuliah nang kampusmu.
Bocah-bocah saiki akeh sing seneng polahe diterimo nag perguruan tinggi. Tapi ono ae sing sedeh polahe ora mlebu nang perguruan tinggi. Roso seneng sing koyok nginiki iku asline oro mog angger roso seneng. Tapi campuran roso bahagia ampek lego sing dirasakno ati dadine roso seneng iki ora karuan rasane. Roso seneng iki kebentuk teko roso lego soale usaha sing dilakoni ono wujude ambek ora sio-sio, sak liyane iku yo ambek kecampuran roso lego sing dirasakno ati sing iso dadekno pikiran plong soale ora ono beban maneh soale usahae ngetokno hasil sing apik. Tapi awakmu kabeh kudu ngerti nag roso nginiki asline yo iso dadi elek yo iso dadi apik karek kelakuanmu sing mok gawe mujudno roso seneng maeng.
Awak dewe pasti sedih nek kudu pisah ambek konco, opo maneh nek iku konco apik. Rasane gak rela nek kudu pisah ambek mereka, tapi karena kondisi karo situasi, dadi gelem gak gelem kudu pisah. Perpisahan nang urip iki wes dadi hal sing normal. Nang urip iki, uwong iku teko dan pisah nang uripe awak dewe. Gak bakal onok uwong sing selamane selalu bersama. Bahkan gawe pasangan suami istri, suatu saat mereka pasti bakal dipisahno, contohne dipisahno karo maut. Nek onok uwong sing pergi teko awak dewe, pasti bakal onok uwong sing teko nang awak dewe. Sikluse bakal terus-terusan koyok ngono.
Salah sawijining cara kanggo ngabadikake momen lan pengalman sing nyenenganke lan apik ing saban acara kuwi liwat fotografi. Wong kang seneng fotografi mesti nggolek cara utawa alternatif kanggo nduweni cerita. Sing lagi akeh digawe yaiku kamera saka kertas. Kamera iki nduwe fungsi sing padha karo kamera analog, nanging bahane saka kertas lan luwih apik kanggo lingkungan. Kamera iki nduwe kekuatan 16 megapiksel lan wis bisa njupuk gambar lan video. Ukurane luwih tipis lan luwih bisa muat akeh gambar amarga nganggo penyimpanan kartu memori. Kamera iki entheng lan bisa dinggo ning acara apa wae kanggo ngrekam kabeh momen lan pengalaman paling apik.
Awak dhewe kerep jijik neng ngambu panganan sing wis busuk. Awak dhewe sok lali yen isih duwe pangan turah lan sesoke panganane kui wis ora iso kepangan meneh. Supoyo awak dhewe ora guak-guak panganan lan ora jijik karo panganan sing wis awak dhewe gawe kui, awak dhewe kudu pinter-pinter nyimpen. Supoyo panganane dhewe ora gampang mambu, ono beberapa hal sing iso awak dhewe lakoke. Sing kesiji, pas rampung manga, awak dhewe iso langsung nyimpen turahane neng kulkas. Sing keloro, awak dhewe uga iso langsung ngetke panganane supoyo sesok e utowo mengko soren isih enak. Sing ketelu, awak dhewe kudu iling kapan masake. Dadi ngerti, kapan panganane kui kudu dingeti utowo dileboke kulkas.
Tahun 2018 pas aku ketepakan keterimo nag salah sijine PTN negeri nang kota gedeg, aku oleh kabar nag aku bakal duwe ponakan cilik maneh. Lah aku senenge pol polahe anggota keluarga lahir ambek nambah calon dolananku maneh. Soale biasane nag aku petok ponakan cilik-cilik mesti tak jak dolanan sampek bocahe nangis kepegelen. Mangkane aku jelas senege pol masion aku ora nang enggon pas ponakan iku lahir. Lah saiki pas wes gede ngene iki mesti nag aku muleh nang omah, mesti ngejak dolanan, nag biyen bocahe seng pegel tapi nag saiki ganti aku sing pegel nag dijak dolanan soale ono wae sing digawe dolanan. Mnagkane saiki nag moleh aku lagnsung sengedan soale wes jelas ora iso leren.
Uwong iku pasti tau ngutang nang wong liyo, bah sitik bah akeh. Tujuane pun macem-macem. Salah sijine iku mergo kepepet dan gak nduwe duit blas dan akhire kepekso ngutang. Tapi awakmu kate ngutang koyok yaopo, akhire kudu dilunasi sisan. Terus yaopo nek misal kondisi keuanganmu sek gak apik, tapi wes kudu wayahe ngelunasi utang? Aku nduwe carane. Siji, tulis budget sing detail terus jelas. Loro, bedakno gak nduwe duit karo nganggo duit berlebihan. Telu, gawe rencana. Papat, leren ngutang. Limo, nggolek cara gawe nekan pengeluaran. Terakhir, bayar tepat wektu. Iku mau cara-cara sing isok mbok lakoni gawe ngelunasi utang nek kondisi keuanganmu lagi gak apik.
Biyen pas aku isek cilik, aku senengane mancing nang pinggire waduk sing ono nang desoku, nah pas mancing iku maeng mesti bareng-bareng ambek konco-konco soale enak nang ngenteni iso ditinggal dolanan barang. Nah pas pancinge koncoku iku maeng disendate iwak, bocashe senenge megilan mergo ketoke iwake gedene megilan. Terus pas digeret pancinge maeng, tibake iwake maeng nyantol nang jero kresek ireng terus sing jijiki yoiku kreseke maeng isine koyok teleke wong sing ancene mlebu kono. Nah bocahe langsung bingung polahe iwake yo rodok kede, akhire diseret ae ambek diedel-edel karo ngomong "hi..hi.. hi.." jengekeli cah. Yo mergo iwake rodok gede maeng mangkane bocahe sampek belani koyo ngunu maeng.
Dhemit utawa setan iki ana sing percaya, uga ana sing ora percaya. Ning kepercayaan wong indonesia, dhemit iki ana kaitane karo alam gaib sing isih nyambung karo alam dunya lan ditambah anane dendam saka wong sing sengsara. Ning film indonesia iki dhemit iki bisa nuntut bales kaya cerita kuntilanak, sundel bolong, lan setan liyane sing ceritane mati amarga dipateni utawa dirudapaksa karo wong sing ora tanggung jawab. Nanging ana sing ora percaya amarga setan utawa dhemit kuwi tekane saka alam pikirane menungsa dhewe ditambah penggambaran film sing katon tenanan lan cedhak karo urip masyarakat uga tekane digambarake ngageti lan marai kaget.
Wong sing tau delok mutahan mesti kadang bakal ngeroso jijik pas delok sing jenenge mutahan maeng. Nah mutahan iku ancene termasuk barang sing jijiki mergo barang iku maeng teko jero weteng sing bakal dadi telek. Nah sing garai mutahan maeng iku jijik yo mergo ambune ambek rupane maeng. Terus jarene koncoku sing delok terus ora ngeroso jijik iku mesti nganjurno nang wong sing jijikan nag pas delok mutahan maeng kudu mireh wae teko sing jenenge mutahan maeng mergo nag ora mireh mesti iso ae tambah ketularan mergo delok barang sing iso marakno deke mbunek-mbunek nag apan masih barang iku maeng. Dadi sing tepok palang ora atek diterusno nag ancene ketepakan petok.
Sajane sing marai wong isin ngomong ning ngarep kelas yaiku anane kanca sing ora ndukung kemampuan iki. Kaya misal pas presentasi, mesti ngguyu lan ngewenehi komentar lucu sing bisa ngerusak konsentrasi wong sing ana ning ngarep umum. Kabeh tingkah laku mesti diguyu. Amarga kuwi, kebiasaan iki bisa ngilangake rasa percaya diri wong liya. Sing perlu diubah yen ana wong sing seneng ngguyu kancane iki yaiku babagan ngurmati sapa wae sing ngomong lan ngewenehi ruang kanggo berpendapat. Yen ana babagan sing arep dibantah ya kudu ngenteni kanthi rampung lan diwenehi wektu kanggo berpendapat. Sing paling penting yaiku kudu mbedhakake wektu guyon lan uga serius.
Perkara sing uga ora bisa tinemu dalan yaiku pegatan amarga kekerasan ning rumah tangga. Kekerasan iki sajane bisa dicegah, nanging yen rumah tangga ana kemungkinan gawe mbaleni maneh. Sak durunge laporan kanggo mutusake cerai, korban kuwi kudu duwe bukti visum sing kuat kanggo ngabulake permohonan cerai. Nanging visum iki ora oleh ditunda ben pengecekane ora samar lan isih ana bukti sing paling anyar saka kasus. Banjur bukti kuwi dilaporake ning kantor polisi. Yen wes terlapor, baru surat saka polisi iki bisa diajokake kanggo ning pengadilan. Korban kekerasan iki uga kudu oleh perlindungan sak wayahe pelaporan iki ben ora ana pengaruh saka pihak njaba.
Sembarang ngimpi sing dialami awak dewe iku nduwe artine dewe-dewe. Salah sijine iku ngimpi ketemu karo konco lawas. Ngimpi ketemu konco lawas iki isok ditafsirno dadi hal sing apik. Nek awakmu ngimpi ketemu ambek konco lawas wedok, isok dadi tanda nek awakmu bakal ketemu karo jodohmu. Nek awakmu ngimpi ketemu karo konco lawas lanang, iku pertanda nek awakmu bakal entok rezeki utowo bakal dilancarno rezekine. Nek awakmu ngimpi ketemu karo sahabat lawasmu, iku pertanda nek awakmu bakal entok kabar baik sing wes mbok nanti. Nek awakmu ngimpi ketemu konco lawas sing mbok benci, iku berarti awakmu kudu fokus karo tujuanmu. Nek awakmu ngimpi ketemu karo konco lawas sing mbok senengi, iku tandane awakmu bakal ketemu ambek uwong sing wes mbok idamno.
Negeri tanpa Telinga yaiku film Indonesia sing tayang taun 2014 lan disutradari karo Lola Amaria. Film drama iki salah siji bentuk sarkas marang pemerintah sing ora adil lan isih korupsi uga rebutan jabatan. Film iki njupuk sudut pandang saka tukang pijet langganane para pejabat. Tukang pijet iki weruh kabeh gosip negara saka wong sing dipijet amarga sering dianggep kurang mampu lan ora pinter. Tukang pijet iki bingung amarga dekne weruh rahasia pejabat sing paling gedhe yaiku babagan korupsi lan dekne mulai diteror. Amarga kuwi, dekne milih lunga marang Dokter THT lan ngomong yen njaluk dikethok wae kupinge ben ora bisa krungu apa-apa.
Aku arang dolan-dolan neng omahe koncoku. Pas sekolah biyen, aku tau dijak koncoku neng omahe. Awak dhewe bar bali sekolah lan arep lungo meneh golek keperluan acara sing bakal diadake neng sekolah dino Minggune. Sak durunge mangkat, awak dhewe salat magriban bareng neng kamare. Bar kui, awak dhewe mangan bareng. Awak dhewe mangan opo sing ono neng mejo makane. Pas awak dhewe arep rampung manga, simbahe koncoku teko. Dheweke ngomong yen sebenere pangane sing awak dhewe pangan kui wis mambu. Bar kurungu kui, awak dhewe bareng-bareng neng kamar mburi. Awak dhewe mukok bareng-bareng neng kono. Wis lego, terus awak dhewe guyu bareng-bareng. Soale, ora ono sing sadar yen kui wis mambu.
Macet iki salah siji kedadean sing kadhang bisa diprediksi, kadhang ya ora amarga macet iki bisa disebabake karo wayah liburan sing dawa lan serentak ning akhir minggu, uga kadhang disebabake karo dalan sing rusak, bencana alam, utawa ana kecelakaan sing uga ora bisa diprediksi. Kamangka, ben perjalanan lancar, ana cara sing bisa dilakoni. Kaping pisan yaiku ndelok jalur sing arep diliwati saka peta sing ana ning HP amarga peta iki bisa nduduhake jalur-jalur sing macet. Kaping pindhone, mumet pas macet iki bisa dihindari nganggo pengetahuan babagan jalur alternatif. Kaping telu, kudu bisa ngerencanakake perjalanan lan kudu ngerti kapan wae wayah kendaraan macet.
Wong-wong sing kenek penyakit serius koyok kanker iku akeh-akehe konangan pas wes stadium akhir dan ujung-ujunge akeh gak selamete. Hal iku mergo wong-wong iku mau ngeroso nek awake iki sehat-sehat ae, dadi gak perlu atek perikso. Padahal wong sing ketoke sehat iku durung tentu kondisi awake sehat 100 persen. Makane iku penting e screening awak secara rutin. Screening tubuh paling gampang iku mulai teko cek tensi, cek kadar gulo, cek kadar asam urat, karo cek kadar kolesterol. Patang hal iku sing kudu dicek rutin, soale sembarang penyakit iku akeh-akehe sumber e yo teko patang kadar iku mau sing gak normal, bah iku kendeken utowo keduwuren.
Winggi aku petok karo koncoku sing biyen sak kelas ambek aku pas kulia. Bocahe ora sepiro seneng cerito masalah kuliah'e soale biyen pas kau lulus bocahe isek bingung mikirno bayar semester. Lah terus aku kaget pas waktu iku moro-moro bocahe cerito nag deke seneng soale lulus ujian tahun iki. Bocahe senege pol lulus ujian iku. Mangkane bocah'e metok'i aku ben mene pas wisuda aku moro nang wisudah'e gawe konco. Soale bocahe sing paling telat dewe terus ora ono sing akrab ambek bocah'e. Akhire aku yo seneng kerungu berita iku. Mangkane langsung tak iyo'i wae. Mari ngunu bocah'e ngejak aku mangan ambek konco-konco sing wes tau ngewangi dek'e pas biyen isek kulia nang kampus.
Duwe impen sing dhuwur ora  dadi masalah. Kanggo Ihsan, duwe impen sing dhuwur iku salah siji wujud kanggo sinau tanggung jawab. Ihsan wis suwe pengin kuliah ana ing Walanda. Ihsan ora tau goyah lan wedi amarga impene sing kanggo saperangan wong iku dhuwur banget. Akhire, Ihsan bisa mbuktikake yen dheweke bisa kuliah ana ing Walanda. Ihsan njupuk jurusan bisnis lan niat kanggo nerusake bisnise wong tuwane sing ana ing Indonesia. Nalika Ihsan ketampa ana ing Walanda, Ihsan langsung ngelakokake apa sing wis dijanjeni nalika dheweke ketampa yaiku pasa nadzar seminggu. Iki awujud rasa sembah nuwune Ihsan marang Gusti amarga wis ngabulake panjaluke kuliah ana ing Walanda.
Aku tau keweden polahe ditotno wong sing aku dewe ora ngerti. Prosoku wong sing moro-moro ngetotno nag pas nang dalan iku biasane negak begal yo ancene tujuan mlakune podo. Terus wong sing ngunuku biasane kadang pengen ngetotno ora polahe neiat elek tapi ancene golek barengen. Terus sing garai wong keweden koyok ngunuku biasane yo teko pikirane dewe sing mikir macem-macem soale ancene pikiran elek ambek sing macem-macem biasane dadekno opo sing nang pikirane maeng iso ae kedaden benerean. Terus nag ancene kepikiran koyok ngunuku yo jane nang diilangno nag ancene nang perjalanan ben mlakune iku maeng iso anteng ambek ora kedaden opo-opo.
Klambi ambek celono iku onok muacem-macem jenise, dan digawene teko kain sing bedo-bedo sisan. Jenis klambi karo celono iku mau dibedakno berdasarno kegiatane. Semisal celono training sing digawe olahraga ambek kegiatan sing akeh obahe, utowo tuksedo sing digawe klambi resmi dan gak akeh obahe. Makane onok sing ngomong, atur kelakuan sesuai klambi sing mbok nggo. Tujuane iku ben klambi utowo celono sing digawe iku gak suwek dan gak ngisin-ngisini awake dewe. Misal awakmu nganggo tuksedo malah akeh obahe, yo pasti bakal suwek lah. Dadi gawe awakmu kabeh, ilingo, atur kelakuan sesuai klambi sing mbok gawe ben gak nggladak rai karepe dewe.
Awak dhewe kudu golek wong sing spesial neng uripe awak dhewe. Wong sing iso nyemangati awak dhewe pas lagi sedih. Wong sing iso dadi konco crito yen awak dhewe kui lagi entuk masalah. Yen awak dhewe iso nemuke wong sing koyo ngono kui, awak dhewe bakal ngomong dhewe, kenopo aku ora ketemu dheweke ket biyen-biyen. Emang, wong sing cocok karo awak dhewe kui ora gampang ditemoke. Mungkin, awak dhewe bakal kenal karo akeh wong, beberapa ono sing koyone cocok, nanging neng akhire tetep wae ono hal sing ora sreg. Nanging tetep, wong sing spesial kui kudu awak dhewe golek supoyo uripe awak dhewe iso luwih bahagia.
Pas awak dhewe salah nyeluk wong kui sak yogyane awak dhewe jaluk ngapura karo wonge. Awak dhewe pancen ora salah opo-opo. Awak dhewe ngirana wonge kui wong sing awak dhewe kenal nanging jebul salah. Ora ono sing salah seko kui. Nanging, awak dhewe apike tetep jaluk ngapura neng wonge kui. Sebenere, awak dhewe ora usah ngomong persis kui, sing penting awak dhewe iso basa-basi. Yen awak dhewe iso nyempetke ngobrol sedilit karo wonge kui bakal luwih apik. Soale, dheweke bakal luwih ngeroso dihargai. Awak dhewe uga ora rugine ngelakoke kui. Awak dhewe iso nambah kenalan lan sopo ngerti dheweke bakal ngewangi awak dhewe pas mengko awak dhewe butuh.
Kabeh wong mesti srengen nag diselingkuhi opo maneh nag diselingkuhi bojone tambah rasane koyok kiamat. Ambek koyok ora iso ambekan. Tapi roso ngeniki nag jareku sih wes umum nang dirasakno kabeh menungso soale sing jenengi diselingkuhi mesti ngelarakno ati dadi iku wajar ae. Tapi nag jarene koncoku srengen nag diselingkuhi iku karek delok sing nyelingkuhi iku pacar utowo bojo, nag bojo kudune srengen ambek wes dadi lumrahe menungso. Tapi nag pacare iku ora kudu srengen soale sing jeneng pacar iku durung karuan nggonanmu dadi srengen polahe diselingkuhi pacar iku ora kudu srengen tapi kudu sabar ambek bungao soale iso ngerti sifate pasanganmu maeng.
Wong sing antri mboh iku nang pasar, swalayan, bank yo mesti mangkel ambek ngrundel lah neng ati nag disrobot. Opo maneh nag antriane dowoe pirang-pirang meter rasani koyok pengen idak-idak wong sing nyrobot. Tapi opo yo kudu srengen ono nang ngarepe wong akeh terus gelut mergo perkoro ngunuku. Soale sing garai srengen iku ora nyroboti taki kelakuane wong sing nyrobot maeng kudu didandani sak apike karo omongan sing langsung kenek nang atine wonge ben wonge ngeroso nag wong iki maeng salah. Dadi ora perlu rame-rame cuku diberiki alon-alon  nag wong iku maeng ora pantes dilakoni soale wes ora koyok cah Tk maneh.
Kabeh wong mesti duwe roso jijik utowo risih nag delok sing jenenge jeding ora tau diresiki soale iku ketok kemproh ambek ota resih sing iso marakno ambune iku ngeluwehi peceren bangere. Nah iku sing garai wong iku ora mentolo nag mlebu jeding sing koyok ngunu. Opo maneh nag isek ono barange sing durung diguyang yo tambah ora karoan. Mang kane nag ancene delok ngunuku terus ora mentolo yo nag iso ojo diterusno oleh masi, langsung tinggal mereh ae. Kan kabeh iku iso dadekno roso jijik ambek mangkel nang didelok disik. Mangkane nag iso yo wes ditinggal ae ben ora dadekno perkoro sing elek ambek kepikiran sing ora-ora.